L'Ajuntament d'Alaquàs crearà l'Espai Ernest Lluch al Castell
20/05/2004 19:52:00

# L'Ajuntament d'Alaquàs crearà l'Espai Ernest Lluch al Castell

*   20/05/2004 19:52:00
*   [Imprimir](#)
*   Compartir
*    https://www.alaquas.org/documento.asp?id\_do=9183

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9183%2F1&title=Ajuntament%20d%27Alaqu%C3%A0s.%20Prensa.L%27Ajuntament%20d%27Alaqu%C3%A0s%20crear%C3%A0%20l%27Espai%20Ernest%20Lluch%20al%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9183/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9183/9183_Form_4.jpg)](https://www.alaquas.org/ficheros/documentos/2004/2/9183/9183_Form_10.jpg "<a href='https://www.alaquas.org/ficheros/documentos/2004/2/9183/9183_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs crearà l'Espai Ernest Lluch al Castell</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9183&idioma=1&autotraduce=0)

El Castell acull l'acte de signatura entre l'Ajuntament d'Alaquàs i la Fundació Ernest Lluch

L'acte de signatura, celebrat el passat 20 de maig, va estar presidit per l'Alcalde d'Alaquàs, Jorge Alarte i el Director Gerent de la Fundació Ernest Lluch, Joaquín Llach Mascaró. També van assisitr a l'encontre en representació de la Fundació a la Comunitat Valenciana, Vicent Soler, Vicent Llombart i Salvador Almernar i, per part de la Fundació a Barcelona, Lluis Mª. del Puig i Eugeni Giral.

Amb aquesta signatura, l'Ajuntament d'Alaquàs cedeix temporalment i, amb caràcter gratuït, part de les dependències del Castell a la Fundació Ernest Lluch com a seu social d'aquesta fundació a la Comunitat Valenciana, per al desenvolupament d'activitats dins de la programació valenciana d'actes de la fundació.

L'Ajuntament d'Alaquàs crearà al monumet històric l'Espai Ernest Lluch per tal de realitzar activitats que rememoren els valors que personalitzava aquest professor, exministre i membre del grup conegut com "Els Deu d'Alaquàs" Ernest Lluch i que l'Alcalde d'Alaquàs, Jorge Alarte, va recordar en el mateix acte: "valors de tolerància i respecte a la diferència, diàleg, universalitat i valencianitat".

A continuació va intervindre el Director Gerent, qui va agrair a l'Ajuntament d'Alaquàs la seua col·laboració per a possibilitar aquesta signatura entre la Fundació i Alaquàs.

Ernest Lluch va nàixer el 21 de gener de 1937 a la població barcelonina de Vilassar de Mar i el 21 de novembre de 2000 va ser assassinat a Barcelona per la banda terrorista ETA. Ernest Lluch va ser un dels membres del grup conegut com "Els Deu d'Alaquàs", nou homes i una dona que van ser detinguts per la policia el 24 de juny del 1975 a la Casa d'Exercicis Espirituals de la Puríssima d'Alaquàs per defensar la democràcia, la llibertat i l'autonomia valenciana. Aquest grup format per diferents representants de forces polítiques i socials es reunia periòdicament en aquesta època per tractar de constituir el Consell Democràtic del País Valencià. La seua detenció va quedar com una referència en la recuperació de les llibertats dels valencians. A l'agost del mateix any, es va constituir finalment el Consell Democràtic del País Valencià.